Document ID: 32007R1282

KOMISJONI MÄÄRUS (EÜ) nr 1282/2007,
30. oktoober 2007,
millega kehtestatakse erandid määrusest (EMÜ) nr 3149/92 seoses toiduainete tarnimise 2007. aasta plaani rakendusperioodi lõppemisega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 10. detsembri 1987. aasta määrust (EMÜ) nr 3730/87, millega kehtestatakse sekkumisvarudest pärit ja ühenduses enim puuduskannatavatele isikutele jaotamiseks mõeldud toiduainete kindlaksmääratud organisatsioonidele tarnimise üldeeskirjad, (1) eriti selle artiklit 6,
ning arvestades järgmist:
(1)
Komisjoni 29. oktoobri 1992. aasta määruse (EMÜ) nr 3149/92 (millega kehtestatakse ühenduses enim puudustkannatavatele isikutele sekkumisvarudest pärit toiduainete tarnimise üksikasjalikud eeskirjad) (2) artikli 3 lõikega 1 nähakse ette, et plaani rakendamine kestab selle vastuvõtmisele järgneva aasta 31. detsembrini.
(2)
Komisjoni määrusega (EÜ) nr 1539/2006 (3) võeti vastu kava ajavahemikuks, mis lõppeb 31. detsembril 2007.
(3)
(2006.-2007. aastatel teravilja- ja piimatoodete turul kujunenud erandliku olukorra tõttu on Itaaliale 2007. aastaks ettenähtud 61 232,50 tonni teravilja, 1 618 tonni või ja 10 991 578 euro ulatuses lõssipulbri turult varumisel ning Prantsusmaale 2007. aastaks ettenähtud 4 000 tonni või ja 10 miljoni euro ulatuses lõssipulbri turult varumisel tekkinud probleemid ettevõtjatega sõlmitud tarnimislepingute täitmisel. Selleks et tagada määrusega (EÜ) nr 1539/2006 ettenähtud aastaplaani täitmine, on vaja pikendada plaani rakendusperioodi kuni 29. veebruarini 2008.
(4)
Käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse (EMÜ) nr 3149/92 artikli 3 lõikest 1 võivad Itaaliale 2007. aastaks ettenähtud 61 232,50 tonni teravilja, 1 618 tonni või ja 10 991 578 euro ulatuses lõssipulbri turult varumine ning Prantsusmaale 2007. aastaks ettenähtud 4 000 tonni või ja 10 miljoni euro ulatuses lõssipulbri turult varumine jätkuda kuni 29. veebruarini 2008.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. oktoober 2007

Labels: 17
19
0
3
15